b'\n_START_ARTICLE_\nIzpeljanka\n_START_PARAGRAPH_\nIzpeljanke so vrsta tvorjenk, ki nastane tako, da enodelni (zlo\xc5\xbeeni ali nezlo\xc5\xbeeni) besedotvorni podstavi dodamo priponsko ali poponsko obrazilo (ro\xc5\xbe-ica, ubiti se). Postopek tvorjenja izpeljank se imenuje izpeljevanje. Glede na to, katera sestavina skladenjske podstave (jedro ali odvisni del) se pretvarja v obrazilo, lo\xc4\x8dimo dve vrsti izpeljank: navadne in ina\xc4\x8denjske (ali modifikacijske). Pri navadnih izpeljankah se v priponsko obrazilo pretvarja jedrni del skladenjske podstave (delati greh > gre\xc5\xa1iti), pri modifikacijskih izpeljankah pa se obrazili odvisni del skladenjske podstave (majhna hi\xc5\xa1a > hi\xc5\xa1ica). Z modifikacijsko izpeljavo pogosto tvorimo pomanj\xc5\xa1evalnice, ljubkovalnice, ve\xc4\x8dalnice ali slab\xc5\xa1alnice. Izpeljanka je najpogostej\xc5\xa1a besedotvorna vrsta.'